Мінсіз қызметі үшін медалі (Қазақстан)

«Мінсіз қызметі үшін» медалі — Қазақстан Республикасы Президентінің 2002 жылғы 7 мамырдағы № 865 Жарлығымен қарулы күштерге тағайындалған Қазақстан Республикасының мемлекеттік марапаты. Қазақстан Республикасы Президентінің 2011 жылғы 30 қыркүйектегі № 155 Жарлығымен медаль Қазақстан Республикасы Қорғаныс министрлігінің, Ұлттық қауіпсіздік комитетінің, ҚР ҰҚК Шекара қызметінің, Мемлекеттік күзет қызметінің, «Сырбар» Сыртқы барлау қызметінің, Ішкі істер министрлігі Ішкі әскерлер комитетінің, Төтенше жағдайлар министрлігінің мекемелік марапаттары болып жіктелді. Медал Өскемендегі Қазақстан теңге сарайында дайындалды. Ережесі Медальмен Қазақстан Республикасы Қарулы Күштерінің, басқа да әскерлері мен әскери құралымдарының әскери қызметшілері, ішкі істер органдарының, Қазақстан Республикасы Төтенше жағдайлар министрлігі өртке қарсы қызметінің қызметкерлері қызметінде оң сипатталған және қызметтік міндеттерін үлгілі атқарған қызметкерлер марапатталады. Дәрежелері «Мінсіз қызметі үшін» медалі үш дәрежеден тұрады: * 1-дәрежелі «Мінсіз қызметі үшін» медалі — 20 жыл мінсіз қызметі үшін марапаттауға; * 2-дәрежелі «Мінсіз қызметі үшін» медалі — 15 жыл мінсіз қызметі үшін марапаттауға; * 3-дәрежелі «Мінсіз қызметі үшін» медалі — 10 жыл мінсіз қызметі үшін марапаттауға; Медальдың ең жоғарғы дәрежелісі – 1-дәреже. «Мінсіз қызметі үшін» медалі төменгі дәрежеден жоғары дәрежеге дейін рет-ретімен беріледі. Алушы алдыңғы дәрежелі медаль алмайынша жоғары дәрежелі медалмен марапаттауға жол берілмейді. Сипаттамасы I дәрежелі «Мінсіз қызметі үшін» медалі Медаль диаметрі 34 мм шеңбер пішінді жезден жасалады. Медалдің бет жағында қызыл түсті, тегіс екі қырлы сәулесі бар бесбұрышты жұлдыз, алтын түсті күн мен қалықтаған қыран, төменгі жағында қызыл түсті "XX" рим цифры және алтын түсті емен мен лавр бұтақтарының өрімі орналасқан. Медалдің төменгі шеті ою-өрнекпен өрнектелген, жиектің ішкі жағын бойлай қылыш, жоғарғы жағын бойлай "MІHCІЗ ҚЫЗМЕТІ ҮШІН" деген жазу жазылған. Медалдің бедері жылтыр келеді. Медалдің артқы жағында жоғарғы бөлігінде "I" рим цифры орналасқан. Ортасында "ҚАЗАҚСТАН РЕСПУБЛИКАСЫ ҚАРУЛЫ КҮШТЕРІНДЕГІ МІНСІЗ ҚЫЗМЕТІ ҮШІН" деген жазу орналасқан. Медалдағы барлық бейнелер мен жазулар шығыңқы. Медал шеттері ернеумен жиектелген. Медаль құлақша мен шығыршық арқылы жібек қатқыл таспамен тысталған ені 33 мм және биіктігі 50 мм алтыбұрышты тағанға жалғанады. Таспаның шеттерінде ені 8 мм көгілдір жолақтар орналасады, таспаның ортасында арасында ені 7 мм қызыл жолақшасы бар ені 5 мм екі сары жолақша орналасады. Медал киімге қалқалы бекітпесі бар түйреуіш арқылы тағылады. II дәрежелі «Мінсіз қызметі үшін» медалі Медал диаметрі 34 мм шеңбер пішінді мельхиордан жасалады. Медалдің бет жағында қызыл түсті, тегіс екі қырлы сәулесі бар бес бұрышты жұлдыз, күміс түсті күн мен қалықтаған қыран, төменгі жағында қызыл түсті "XV" рим цифры және күміс түсті емен мен лавр бұтақтарының өрімі орналасқан. Медалдің төменгі шеті ою-өрнекпен өрнектелген, жиектің ішкі жағын бойлай қылыш, жоғарғы жағын бойлай "МІНСІЗ ҚЫЗМЕТІ ҮШІН" деген жазу орналасқан. Медалдің бедері жылтыр келеді. Медалдің артқы жағында жоғары бөлігінде "II" рим цифры орналасқан. Ортасында "ҚАЗАҚСТАН РЕСПУБЛИКАСЫ ҚАРУЛЫ КҮШТЕРІНДЕГІ МІНСІЗ ҚЫЗМЕТІ ҮШІН" деген жазу орналасқан. Медалдағы барлық бейнелер мен жазулар шығыңқы. Медаль шеттері ернеумен жиектелген. Медаль құлақша мен шығыршық арқылы жібек қатқыл таспамен тысталған ені 33 мм және биіктігі 50 мм алты бұрышты тағанға жалғанады. Таспаның шеттерінде ені 8 мм көгілдір жолақтар орналасады, таспаның ортасында шеткілерінің ені 4 мм, ортасындағысы 3 мм үш сары жолақшамен кезек жүргізілген ені 3 мм екі қызыл жолақша орналасады. Медаль киімге қалқалы бекітпесі бар түйреуіш арқылы тағылады. III дәрежелі «Мінсіз қызметі үшін» медалі Медал диаметрі 34 мм шеңбер пішінді мельхиордан жасалады. Медалдің бет жағында қызыл түсті, тегіс екі қырлы сәулесі бар бес бұрышты жұлдыз, күміс түсті күн мен қалықтаған қыран, төменгі жағында қызыл түсті "X" рим цифры және күміс түсті емен мен лавр бұтақтарының өрімі орналасқан. Медалдің төменгі шеті ою-өрнекпен өрнектелген, жиектің ішкі жағын бойлай қылыш, жоғарғы жағын бойлай "МІНСІЗ ҚЫЗМЕТІ ҮШІН" деген жазу орналасқан. Медалдің бедері жылтырақ. Медалдің сыртқы жағында жоғары бөлігінде "III" рим цифры орналасқан. Ортасында "ҚАЗАҚСТАН РЕСПУБЛИКАСЫ ҚАРУЛЫ КҮШТЕРІНДЕГІ МІНСІЗ ҚЫЗМЕТІ ҮШІН" деген жазу орналасқан. Медалдағы барлық бейнелер мен жазулар шығыңқы. Медал шеттері ернеумен жиектелген. Медал құлақша мен шығыршық арқылы жібек қатқыл таспамен тысталған ені 33 мм, биіктігі 50 мм алты бұрышты тағанмен жалғанады. Таспаның шеттерін бойлай ені 8 мм көгілдір жолақтар орналасады, таспаның ортасында шеткілерінің ені 4 мм, ортасындағылары 3 мм төрт сары жолақшамен кезек жүргізілген ені 1 мм үш қызыл жолақша орналасады. Медаль киімге қалқалы бекітпесі бар түйреуіш арқылы бекітіледі. Дереккөздер * [https://adilet.zan.kz/kaz/docs/U1100000155 Қазақстан Республикасы Президентінің 2011 жылғы 30 қыркүйектегі № 155 Жарлығы.]